
                                       О Б Щ И Н С К И   С Ъ В Е Т – БЕЛИЦА
 
На основание чл. 21, ал.1, т. 9 и ал. 2 от ЗМСМА, във връзка с чл. 137, ал.1, т.5 и чл.147 от Търговския закон, във връзка с чл.12, ал.1, т. 14, с чл.12, ал.2, т. 1, и чл.25, ал.1 от „Наредба за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от  Община Белица“ и във връзка с Решение №  269 по протокол № 20/18.02.2021 год.  на Общински съвет – Белица, Общински съвет – Белица открива процедура по избор на управител чрез конкурс на „Мусала 2004“ ЕООД гр. Белица

                                                                ОБЯВЯВА

Конкурс за възлагане управлението за срок от 3 години на Мусала 2004“ ЕООД гр. Белица, при следните условия:

     І.Предмет на конкурса – възлагане управлението за срок от 3 години на Мусала 2004“ ЕООД”  гр. Белица

    ІІ.Изисквания към кандидатите:

      1.Да са български граждани, които не са регистрирани като търговци по ТЗ. 
      2. Да имат най- малко три години управленски опит в търговско дружество; 
       3. Да не са осъждани на лишаване от свобода за умишлени престъпления от общ характер, освен ако са реабилитирани;
       4.Да не са лишени по съответния ред от правото да упражняват търговска дейност;
      5.Да не са поставени под запрещение;

      6.Да не са обявени в несъстоятелност като еднолични търговци или неограничено отговорени съдружници в търговско дружество, обявено в несъстоятелност, при което са останали неудовлетворени кредитори;
      7.Да не са били членове на управителен или контролен орган на дружество, съответно кооперация, прекратени поради несъстоятелност през последните две години, при което са останали неудовлетворени кредитори;
      8.Да не заемат висша публична длъжност по чл. 6, ал. 1, т. 1 – 38 и 41 – 45 от Закона за противодействие на корупцията и за отнемане на незаконно придобитото имущество, не са народни представители, общински съветници, кметове, държавни служители и членове на политически кабинет;  
     9.Да не извършват търговски сделки от свое или от чуждо име, освен със съгласие на общинския съвет;
     10.Да не са съдружници в събирателни, в командитни дружества и в дружества с ограничена отговорност, освен със съгласие на общинския съвет;
     11. Да не са управители или членове на изпълнителен или контролен орган на друго публично предприятие, освен със съгласие на общинския съвет;
Ограниченията по т.9, т.10 и т.11 се прилагат когато се извършва дейност, сходна с тази на дружеството.

     ІІІ.Необходими документи:

   1.Заявление за участие в конкурса по образец – Приложение №1;
   2. Декларация по образец – Приложение № 2;
   3.Автобиография – европейски формат;
   4. Нотариално заверено копие от диплома за завършено  образование;
   5. Актуален документ (свидетелство за съдимост) – оригинал, доказващ че лицето не е осъждано за умишлени престъпления и не е лишено от правото да заема съответната длъжност;
   6. копие от трудова/ служебна книжка; 
     
      IV. Конкурсът ще се проведе на два етапа:
      1. Проверка на съответствието на представените документи с предварително обявените изисквания;
     2. Събеседване с кандидатите.
     Събеседване с кандидата, включващо въпроси  касаещи познаването на нормативната уредба, касаеща дейността на търговски дружества с общинско участие в капитала, познаване на отрасъла и пазара, представяне на способността на кандидата да планира и взима управленски решения, административни, професионални и делови качества,  мотивация на кандидата и креативност, планове за професионално развитие,  комуникативни умения и др.
     V. Място и срок за подаване на документи.
Заявленията за участие в конкурса, заедно с необходимите документи по т.IIІ, се подават в запечатан непрозрачен плик в срок до 17.00 часа на 07.04.2021 г. в  Деловодството на община Белица;
     VІ. Място и срок за получаване на информация:
[bookmark: _GoBack]      Образците на заявлението за участие в конкурса и декларацията, както и  документите относно структурата, счетоводен баланса и отчет за приходите и разходите  на дружеството  се предоставят до 17.00 часа на 06.04.2021 г., в стая № 201в общинската администрация.
     VIІ. Място, дата и час на провеждане на конкурса.
      Конкурсът ще се проведе в заседателната зала на Община Белица – I етаж в следния ред:
       На 09.04.2021 г. от 15,00 часа – проверка на съответствието на представените документи;
      На 12.04.2021 г. от 15,00 часа – събеседване с кандидатите.


                                                       Председател ОбС Белица
                                                                       /Ахмед Ахмед/













